Paide KEK

Paide KEK (1959–1963 Paide Rajooni Kolhoosidevaheline Ehituskontor, 1963–1992 Paide Kolhooside Ehituskontor) oli Eesti Kolhoosiehituse süsteemi kuulunud ehitusettevõte. 

Paide KEK asutati 1959. aastal, keskus asus Mäos. Paide KEK ehitas palju tootmis-, teenindus- ja ühiskondlikke hooneid Paide rajoonis. 

Paide KEK-i haldus- ja tootmishooned Mäos projekteerisid arhitektid Toomas Rein ja Jüri Okas. Toomas Reinu projekteeritud Paide KEK-i administratiivhoone valmis 1974. aastal.Eesti filmi andmebaas. Dokumentaalfilm "Ehituskunstnik Toomas Rein" (2010).

1992. aastal EKE süsteemi kuulunud KEK-id, sealhulgas Paide KEK, esmalt taasriigistati ja seejärel erastati. Paide KEK reorganiseeriti aktsiaseltsiks AS Paide KEK. 

2004. aastal muudeti AS Paide KEK-i ärinime, uus ärinimi on Mäo Invest AS.Eesti Väärtpaberikeskuse teade nr 5-4/377, 13.05.2004 AS-i Paide KEK ärinime muutus.

Mäo Invest AS tegeleb kinnisvara halduse, arenduse ja üürileandmisega Mäo tööstuskülas, kus neile kuulub 32 ha maad (sealhulgas endise Mäo mõisa maad) ja hooneid. Tööstuskülas endise Paide KEK-i haldus- ja tootmishoonetes tegutsevad aknatootmisettevõte AS Viking Window ja OÜ Mäo Grill (Sämmi Grill).

Viited

Kategooria:Eesti ehitusettevõtted
Kategooria:Eesti NSV majandus
Kategooria:Järva maakond